Ja ka vaieldamatult on selge, et euro soodustab kaubandust ja euro on kasulik ka Eesti lihtsatele inimestele, eelkõige muidugi nendele, kes on võtnud eurodes oma laenud. 90% Eestis võetud laenudest on  võetud eurodes ja ehkki Eestis ei ole krooni kurssi muudetud viimase 18 aasta jooksul kas siis Saksa marga või euro suhtes, aeg-ajalt kuulujutud võimalikust devalveerimisest on ikka kõlanud ja need kuulujutud on väga valusad kuulata nendele inimestele, kellel kohustused korteri ostmiseks või majade ostmiseks on võetud eurodes.